Harmadik Formula–1-es nagydíján, Franciaországban majdnem megnyerte a futamot, csakhogy ütközött Emerson Fittipaldival. Következő versenyén, a brit nagydíjon, Scheckter nagy balesetet okozott, aminek következtében tizenegy autó volt kénytelen feladni a futamot, az eset pedig sokféleképpen összegezte korai pályafutását. McLaren M23-asa az Amerikai és a kanadai nagydíjon a nullás rajtszámot viselte, így Scheckter egyike a két Formula–1-es pilótának, aki e szám alatt versenyzett. A másik Damon Hill volt 1994-ben.